Leonid Pasternak

**Leonid Osipovitsj Pasternak** (også **Itskhok-Lejb** eller **Isaak Iosifovitsj, Pasternak**; russisk: Леонид Осипович Пастернак; født  i Odesa,  død 31. mai 1945 i Oxford) var en russisk postimpresjonistisk kunstmaler. Han var far til forfatteren Boris Pasternak.

## Biografi
Leonid Pasternak var født inn i en jødisk familie i Odesa, hvor faren arbeidet som vertshusholder. Han var den yngste av seks barn. Han begynte tidlig å tegne, men familien ga han liten støtte ettersom de fryktet at tegningen skulle komme i veien for studiene hans. Hans første kunde og sponsor var den lokale gatefeieren som begynte å kjøpe Pasternaks kunst allerede fra gutten var i syvårsalderen.

I perioden 1881–1885 studerte Pasternak ved universitetet i Moskva, først ved det medisinske fakultet, senere ved det juridiske. Til slutt bestemte han seg for å vie sitt liv til kunsten og begynte ved kunstakademiet i München, hvor han tok eksamen i 1887. Han returnerte til Russland, avtjente to års pliktmessig militærtjeneste i artilleriregimentet og begynte sin karriere som maler på heltid i 1889.

Pasternak gjorde umiddelbart suksess som maler. Det første maleriet han stilte ut ble kjøpt av Pavel Tretjakov, den viktigste kunstsponsoren i Russland på den tiden.  Han ble snart populær og ble medlem av den såkalte Polenov-sirkelen, hvor blant annet Valentin Serov, Isaak Levitan, Mikhail Nesterov og Konstantin Korovin var med. I 1889 giftet han seg med pianisten Rosa Isidorovna Kaufman, datter av Isidor Kaufman, en fabrikant som gjorde det godt – og ikke av hans navnebror maleren Isidor Kaufman, slik mange feilaktig tror.
De nygifte slo seg ned i Moskva og i 1890 fikk de det første av i alt fire barn – den berømte forfatteren Boris Pasternak.

Leonid Pasternak var en av de første russiske malerne som benevnte seg selv som impresjonist. I 1880 og 1890-tallets Russland hadde en slik proklamasjon nyhetens interesse og gjorde at kunstneren fikk oppmerksomhet.
Pasternak var også medlem av Peredvizjniki-bevegelsen og Mir iskusstva(kunstnerbevegelse). Han var en venn av Leo Tolstoj, bodde mange måneder i Jasnaja Poljana, og malte mange portretter av den store forfatteren. Han illustrerte også hans romaner *[[Krig og fred]]* og *Oppstandelse*. Han ble tildelt en medalje for sine illustrasjoner til Tolstojs romaner under Verdensutstillingen i Paris i 1900.

Pasternak ble valgt til medlem av *Det keiserlige kunstakademiet* i (1905), og han var også lærer ved *Moskvas skole for maling, arkitektur og billedhogging.*

I 1921 hadde Pasternak behov for en øyeoperasjon og denne skulle utføres i Berlin. Han reiste dit sammen med sin kone og to døtre, mens de to sønnene, Boris og Alexander, ble igjen hjemme. Etter operasjonen bestemte han seg for ikke å returnere til Russland. Han ble værende i Berlin inntil han måtte flykte fra det nasjonalsosialistiske Tyskland i 1938. Han slo seg ned i Oxford i England og bodde der til sin død 31. mai 1945.

## Galleri

Pasternak Dressing.jpg|I omkledningsrommet. 1893
Pasternakportretvsuka.jpg|Dirigent  Vyacheslav Suk. 1898
Pasternaknaplyage.jpg|Øya Rügen, 1906
Pasternak podlampoj.jpg|Under en lampe. (Leo Tolstoj med familien). 1902
Pasternak Tolstoy 1908.jpg|Leo Tolstoj, 1908
Pasternak leo tolstoy.jpg|Leo Tolstoj
Pasternak shestov.jpg|Lev Shestov, 1910
Pasternak fedorov.jpg|Nikolai Fyodorovich Fyodorov
Pasternaksosnyimore.jpg|Pine-trees and the Sea. 1910
Pasternakrazgruzkavagona.jpg|Unloading a Train Car. Odessa Port. 1911
Pasternakluchsolnzaint.jpg|En solstråle
Pasternak VyachIvanov Berdyaev Bely.jpg|Vyacheslav Ivanov, Lev Kobilinskij-Ellis, Nikolai Berdyaev (standing) and Andrei Bely
Pasternakvorobyovygory.jpg|Den gyldne høsten. (Vorobyovy-fjellene i Moskva).	
Pasternakuoknaosen.jpg|Ved vinduet. Høst. 1913
Leonid Pasternak - Boris and Alexander.jpg|Sønnene Boris og Alexander
Pasternak ptlevinoj.jpg|E. Levina 1916
Pasternak gershenzon.jpg|Mikhail Gershenzon, 1917
Pasternak Apples.jpg|Collecting Apples, 1918
Pasternak-rilke.jpeg|Rainer Maria Rilke
Pasternakmoskwazimoj.jpg|Vinter i Moskva, 1912


## Referanser


## Eksterne lenker
* 
* Biography and works of Leonid Pasternak – på engelsk
* Leonid Pasternaks biografi – på engelsk
* Register of the Pasternak Family Papers at the Hoover Institution Archives – på engelsk
* Evgeny Pasternak  ''Leonid Pasternaks kunst'' – på russisk
* Biografi – på russisk
* Biografi – på russisk
* Biografi – på russisk
* Biografi - på russisk
* Biografi  – på russisk